
Referat fra 
Årsmøde i Bornholms Bordtennis (DGI)
	
Tirsdag den. 28. april 2026  
i Knudsker I.F. Klubhus 

1.	Velkomst - Valg af dirigent og sekretær. Herunder antal stemmeberettigede.
	Finn Jørgensen bød velkommen.

	Sune Hornshøj-Svensson blev valgt som dirigent.
	Karen-Margrethe Hansen Bager blev valgt som referent.
	Finn oplyste, at der var 29 stemmeberettigede til stede. (34 deltagere i alt)
	
Sune konstaterede, at årsmødet var rettidigt indvarslet og gik derefter videre til punkterne. 


2.	Beretning v. Finn Jørgensen, formand for Bornholms Bordtennis (DGI) 
Finn henviste til sin udsendte skriftlige beretning, hvor han bl.a. fremhævede:
· Sammenlægningen af BBTK og DGI Bornholm Bordtennis trådte i kraft i 2025.
· Udfordringer med at få hjælp til at lave vinterholdturnering, da Kim Holm Pedersen trak sig. 
       Men heldigvis sprang Claus Arnsbæk til.
· I kommende sæson 2026/27 skal vi selv kunne at lave turneringen i det nye turneringsprogram.
· Der kommer ny bordtennisportal, som hedder STUPA. Portalen vil også kunne lave stævner og hjælpe klubberne med bl.a. registreringer og licenser. 
· Medlemstallet er steget både på landsplan og lokalt.
· Stemningen mellem de 7 aktive klubber på Bornholm kunne være bedre. Skal vi have opbakning fra Bordtennis Danmark og DGI skal vi finde fælles løsninger.
· Opfordrede til god takt og tone mellem bestyrelse, udvalg og klubledere også selvom man er uenig.
· Håber på bedre samarbejde mellem klubberne. Det er forudsætningen for udvikling i Bornholms Bordtennis. Og det skal være sjovt at lave frivilligt arbejde.
· Der lægges et stort arbejde ude i klubberne. 
· ”Netværk Bornholm”, tidligere Vækstteam Bornholm, der styres gennem Bordtennis Danmark. Får økonomi til at køre vinterholdturnering samt stævner for ungdom og senior. Der er i alt 9 netværk i Danmark. Bornholm Bordtennis får i 2026 mulighed for at hente 27.500 kr. fra Bordtennis Danmark.
· Opfordrede til at deltage i Klubbernes Dag den 20. juni i Idrættens Hus og til Årsmøde den 21. juni.
· Takkede for samarbejdet med personalet på DGI-kontoret.
· Fik Vinterholdturneringen godt i gang, men desværre var der 3-4 hold, der var nødsaget til at trække sig.
· Bornholmsserien blev afprøvet med nyt slutspil, hvor der var opryknings- og nedrykningsspil. 
· Vi fik endelig en ungdomsrække op at køre efter nogle års pause, hvor der blev spillet en samlet række med 5 hold opdelt i under og over 12 år.
· Der har været 5 forskellige stævner i løbet af året. Herudover har Tejn haft et lille opstartsstævne, og desuden var der 2 stk. 60+ stævner.
· Hjemmesiden er under udarbejdelse og er næsten klar. Brug den, når den kommer.
· Lidt fremtid: Håber på spotkurser på Bornholm – træner- og lederkurser. 
· Udvalg: alle klubber er repræsenteret i Netværk Bornholm. Øvrige udvalg har fungeret med det antal, der har været.
· Finn afsluttede beretningen med at takke bordtennisudvalget, Netværk Bornholm, kontoret og pressen, Bordtennis Danmark var tidligere på dagen blevet takket pr. telefon.	
	
	Efter et par bemærkninger fra salen, bl.a. opmærksomheder fra Kenny om, at der var en trykfejl vedr. Hasle 1 og Hasle 2 og opfordring til at melde ind med sommerferieaktiviteter, blev beretningen taget til efterretning med klap.
o
3.	Regnskab / Budget:
	Fremlæggelse af regnskab 2025 til orientering
	Finn indledte med at fastslå, at regnskabet var til orientering, da det indgik i det samlede regnskab for DGI Bornholm, der var godkendt ved DGI Bornholms Årsmøde den 24. april 2026.
	Hovedtallene for bordtennis 2025-regnskabet viste samlede indtægter for 146.211 kr.
og samlede udgifter for -63.981 kr., hvilket giver et positivt resultat på 82.230 kr.
Det skal bemærkes, at der i dette tal indgår overførslen af kapitalen fra Bordtennis Danmark afd. Bornholm på kr. 71.784 efter fusionen mellem BBTK og DGI Bornholm Bordtennis pr. 1. januar 2025.
Det mere retvisende resultat for 2025 er således (82.230 kr. – 71.784 kr.) = 10.446 kr.

Bordtennis har et tidligere akkumuleret overskud på 20.061 kr., der sammen med dette års overskud på 10.446 kr., giver et disponibelt beløb på kr. 30.507 kr. Dertil kommer så beløbet på kr. 71.784 fra Bornholmstennis Danmark afd. Bornholm, der ligeledes er disponeret til bordtennisaktiviteter.  

	
Bemærkninger fra salen: Martin Brucz vil gerne se bilag for annonceindtægterne for turneringshæftet. Det følger kontoret op på og eftersender.

Torben Larsen spurgte til, om det var korrekt forstået, at der står over 100.000 kr., som bordtennis kan bruge. Hvilket han blev bekræftet i. 

De fremmødte tog herefter orienteringen til efterretning.

Fremlæggelse af budget 2026 til orientering 
	Hovedtallene for 2026-regnskabet viste samlede indtægter på kr. 40.250 kr.
	og samlede udgifter for -70.200 kr., hvilket giver et negativt resultat på -29.950 kr.
	Det negative resultat finansieres af de afsatte/disponerede midler til bordtennis i DGI Bornholms regnskab.

	Martin Bruz spurgte til den budgetterede udgift på 16.000 kr. til ny PC, printer, tastatur og skærm. Udgiften er til indkøb af PC’er som er til brug for formanden for Bordtennis Bornholms arbejde. Udvalget har godkendt, at PC’eren står hos Finn Jørgensen.  

De fremmødte tog herefter orienteringen til efterretning. 
	
4.	Indkomne forslag – 7 i alt: 
	Forslag 1.  indstillet af Kenny Jensen: ”En gentagelse af forslag, der blev vedtaget til årsmødet i Tejn, men ikke overholdt. DGI og BTDK skal sende til klubbernes postmodtager, og så er det klubbernes ansvar at sende til medlemmer”
	Finn præciserede, at han altid sender materiale ud til klubbernes og udvalg. Men kan budskabet komme længere ud, må det være en fordel.
	Beslutning: Forslaget blev droppet, da der var opbakning til den nuværende håndtering. Der var samtidig et ønske om at få præciseret, hvordan lovgivningen egentlig er for udsendelse af mails. Det følges der op på.

	Forslag 2. indstillet af Kenny Jensen: ”De 2 mesterskaber, som BM og LDM, skal på skift ligge i øst og vest – øst er Nexø og Poulsker og vest er Rønne og Hasle. Det er for at udbrede sporten til hele øen.”
	Finn bakkede op om forslaget, men præciserede, at det så samtidig er de pågældende klubber der selv står for at sætte op, kiosk m.v.
	Det blev også nævnt, at Tejn og Aakirkeby også kan være steder, hvor der placeres stævner
	Beslutning: Der var opbakning til, at mesterskaberne flyttes rundt på øen. De enkelte klubber bestemmer selv, hvor meget der skal tilbydes af salg. Det praktiske omkring mesterskaberne sker i samarbejde mellem Stævneudvalg og den klub, hvor det finder sted.

	Forslag 3. Indstillet af Kenny Jensen: ” BS og S1 skal bestå af 6 hold med 3 spillere på holdet. Man spiller først en dobbelt turnering, derefter spiller de 3 øverste hold igen en dobbelt turnering om mesterskabet (Oprykning). De 3 nederste hold spiller også en dobbelt turnering (Nedrykning). Man tager point med fra grundspillet, og alle får 14 kampe. Der er præmier til nr. 1 og 2 i mesterskabsspillet”.
	Bjarne fra Nyker gjorde opmærksom på, at de vil have problemer med at stille 3-mandshold. Forslaget tilgodeser de store klubber. Kan der laves 2-mandshold i  serie 1? Hvorfor skal Bornholms-serien skrues ned til 6 hold? 
	Beslutning: Se under Forslag 4

	Forslag 4. Indstillet af Knudsker Bordtennis v. Therese K Nielsen: ”Vinterholdturneringen i Bornholmsserien og Serie 1 afvikles med 6 hold bestående af 3 spillere på hvert hold. I hver række spilles en dobbeltturnering, som udgør grundspillet. Herefter spilles semifinaler (nr. 1 mod nr., 4 og nr. 2 mod nr. 3). Rækken afgøres afslutningsvis med en finale.
	Semifinaler og finale indeholder ligesom i grundspillet en double. Ender en semifinale eller finale uafgjort (5-5), afgøres holdkampen med ”golden set”.
	Forslaget svarer til den holdturnering, som blev gennemført i sæson 2024/2025, dog med den modifikation, at antallet af hold i hver række begrænses. Dette skal sikre bevarelse af de nuværende seniorrækker i turneringen og mindske niveauforskelle i de respektive rækker. Semifinaler og finale ønskes genindført af hensyn til at bevare spændingen i rækkerne hele sæsonen.” 
	Beslutning: Årsmødet (behandlede forslag 3 og 4 sammen) og besluttede at genindføre semifinaler og finale – og måske golden set. Det er ikke afgørende, om det er med 6 eller 8 hold og/eller om det er med 2 eller 3 spillere. Det afgøres af Turneringsudvalget. Det præciseres, at Bornholmsserien er med 3 spillere.

	Forslag 5. Indstillet af Nyker I.F. v. Torben Larsen: ” Nedlæggelse af Unge/Talentudvalg. Da en af Netværk Bornholms opgaver i forvejen er at varetage ungdomsarbejdet på Bornholm og også gør det, ser vi ingen grund til også at have et unge/talentudvalg under Bornholms Bordtennis og foreslår derfor, at dette bliver nedlagt.”
	Beslutning: Årsmødet besluttede at følge forslaget og nedlægge Unge/Talentudvalget. 

	Forslag 6. Indstillet af Nexø Bordtennis Club: ”§8 Bestyrelsen ønsker vi at tilføje §8.1 jf paragraf 5 stk. 5 kan bestyrelsesmedlemmer i Bornholms Bordtennis, ikke både sidde i bestyrelsen og/eller underudvalg, hvis man også er en del af Netværk Bornholm”
	Da vedtægtsændringer sker på DGI’s årsmøde, blev forslaget i stedet taget som en drøftelse, herunder hvordan der sker administration af pengene under Netværk Danmark.
	Beslutning: Årsmødet henstillede til, at der arbejdes henimod, at man ikke kan sidde både i Netværk Bornholm og i bestyrelsen. 

	Forslag 7. Indstillet af Nexø Bordtennis Club: ”Vi foreslår følgende til at blive indskrevet i vedtægterne: hvis der ikke er nogen, som vil påtage sig turneringsplanlægning på Bornholm, så skal det fremover udføres af de samme folk, som i dag laver turneringsplan for resten af Danmark. For at lette arbejdet med udviklingen af Bornholms Bordtennis.”
	Beslutning: Det blev et debatpunkt. Her påpegede Finn, at HVIS det skulle ske, så vil Bordtennis Danmark træde til og hjælpe. 

			  
5.		Valg af personer til DGI Bordtennisbestyrelse:
a.  Formand Finn Jørgensen (Ikke på valg)		1 år
b.  Næstformand Kenny Jensen (på valg)		2 år
c.  Medlem Michael Rønne-Hansen (ikke på valg)	1 år
d.  Medlem Bente Clausen (modtager genvalg)		2 år
e.  Medlem Niklas F. Jensen (træder ud før tid)		1 år

Beslutning: Dennis Jensen blev valgt for 2 år. Bente Clausen blev genvalgt for 2 år.
Tue Bech blev valgt for 1 år.  
Kenny genopstillede ikke.

Valg af personer til DGI Turnerings - udvalg:
[bookmark: _Hlk194527275]a.  Formand Kenny Jensen (på valg)		2 år
b.  Medlem/turneringsleder Torben Finn Hansen (ikke på valg)	1 år
c.  Medlem Finn Jørgensen (ikke på valg) 		1 år
d.  Medlem		2 år
e.  Medlem		2 år

Beslutning: Palle Jensen og Torben Larsen blev valgt for 2 år. 
Udvalget konstituerer sig efterfølgende.
Kenny genopstillede ikke.

Valg af personer til DGI Stævne - udvalg:
a.  Formand Finn Jørgensen (ikke på valg)		1 år
b.  Medlem Torben Finn Hansen (ikke på valg)		1 år
c.  Medlem Martin Nielsen (ikke på valg)		1 år
d.  Medlem Irena Deckert (modtager ikke genvalg)	2 år
e.  Medlem		2 år

Beslutning: Steen Christoffersen blev valgt for 2 år  


Valg af personer til DGI Unge / Talentudvalg - udvalg:
a.  Formand Kenny Jensen (på valg)		2 år
b.  Medlem Vicki Bachmann (ikke på valg)		1 år
c.  Medlem Martin Brucz (modtager ikke genvalg)		2 år

Beslutning: Udvalget blev nedlagt jf. beslutning under pkt. 4, indkommet forslag 5

Personer til DGI 60+ - udvalg:
a. Torben Larsen (ikke på valg)		1 år
b.  Henning Jørgensen (ikke på valg)		1 år
c.  Torben Finne Hansen (ikke på valg)		1 år
d.  Bente Clausen (ikke på valg)		1 år
e.  Kurt Marker (modtager genvalg)		2 år
f.   Ole Hansen (modtager genvalg)		2 år
g.  Ejvind A. Pedersen (modtager ikke genvalg)		2 år

Beslutning: Palle Jensen indtræder i stedet for Ejvind A. Pedersen.

	
6.	Eventuelt 
                     Finn luftede forslag om at samle klubberne til Workshops i Bornholms Bordtennis, hvor der laves
                     en brainstorming: hvad vil vi med bordtennis på Bornholm?
                     Der kom opfordring til at lave et arrangement for de unge bordtennisspillere. 
                     De, der træner ungdomsspillerne.
                     Der ønskes fokus på, hvad er planerne for at udvikle ungdomsspillerne? 
                     
                     Det blev nævnt, at Aakirkeby er på vej med en satsning på 60+ spillere.
                     Hvordan kan vi hjælpe dem på vej? Det viste sig, at flere klubber allerede er i kontakt med dem
.
                     Der kom forslag om at få Lars Christiansen til at komme og fortælle, hvordan badminton har satset
                     på deres udviklingsarbejde.

                     Kunne der laves en ungdomssatsning på tværs af øen? Nexø Bordtennis Club vil gerne overveje det, 
                     men det forudsætter, at der bakkes mere op om divisionskampene.
                     
                     Mads Noltensmejer rettede en tak for at han fik lov til at være med. Og rettede en særlig 
                     tak til Kenny for det store arbejde, Kenny har lagt i bordtennis siden 1969.

                     Finn oplyste, at der også er bordtennis på vej i Allinge Sandvig Gymnastikforening. 

                     Finn ønskede tillykke til alle, der var blevet valgt – og rettede en særlig tak til Kenny for det
                     store arbejde han gennem mange år har lagt i udviklingen af bordtennis på Bornholm.

                     Finn takkede også dirigent Sune for at navigere os sikkert igennem aftenen, desuden
                     fik Karen-Margrethe og en stor tak, for og skrive referat –
                     Tak for den gode opbakning til Årsmødet, der hele aftenen var blev holdt i en konstruktiv tone.

                    Afslutningsvis: Husk at melde ind til DGI-kontoret om sommerferieaktiviteter til børn og unge. 






                    Sune Hornshøj-Svensson                                        ________________________
                    Sune Hornshøj-Svensson                                            Karen-Margrethe Hansen Bager
                      (dirigent)                                                                     (referent) 		

